

***Innkalling til representantskapsmøte 1/25***

Til medlemmene: Magnus Arnesen Sarpsborg

Arne Sekkelsten Fredrikstad

Erling Ek Iversen Råde

Simen Nord Moss

Fredrik Holm Halden

Mona Vauger Hvaler

Saxe Frøshaug Indre Østfold kommune

Kai Guttulsrød Våler

Cecilie Agnalt Skiptvet

Håkon Tolsby Aremark

Kjersti Nythe Nilsen Marker

Karoline Fjeldstad Rakkestad

Tid: Tirsdag 11. juni kl. 13.00

Sted Østre Viken kommunerevisjons lokaler, Rolvsøy rådhus

Vedlegg: Årsregnskap og årsberetning ØVKR 2024

Revisjonsberetning 2024

Kopi sendt til: Styreleder i Østre Viken kommunerevisjon (ØVKR): Kjell Eivind Solberg

Stedfortreder for daglig leder i ØVKR: Casper Støten

**Sak nr Beskrivelse**

1/25 Valg av møteleder

Ifølge IKS-lovens § 9 ledes representantskapsmøte av leder, og i dennes fravær, av nestleder. Dersom ingen av disse er tilstede, velges en møteleder.

**Forslag til vedtak:** Representantskapet velger NN som møteleder.

2/25 Godkjenning av innkalling og dagsorden

Representantskapet skal avholdes i tråd med IKS-loven §§ 8 og 9 og eventuelle innsigelser mot innkalling og dagsorden behandles, avgjøres og protokollføres.

**Forslag til vedtak:** Representantskapet hadde ingen merknader til innkallingen og dagsorden ble enstemmig godkjent.

3/25 Valg av to representanter til å underskrive protokollen

**Forslag til vedtak:** NN og NN ble valgt til å underskrive protokollen.

4/25 Valg av styre i ØVKR

Etter lov om interkommunale selskaper § 10 første ledd siste punktum gjelder reglene i aksjelovens [§ 20-6](http://www.lovdata.no/all/hl-19970613-044.html#20-6) og aksjeloven [6-11 a](https://lovdata.no/lov/1997-06-13-44/%C2%A76-11a) og [§ 6-11 b](https://lovdata.no/lov/1997-06-13-44/%C2%A76-11b) om kjønnssammensetning i styret tilsvarende for interkommunale selskap.

Dersom styre har seks ordinære styremedlemmer, kan maksimalt tre styremedlemmer ha samme kjønn. Det samme gjelder for varamedlemmene.

Siste valg av styret ble foretatt i møte 27. november 2024 sak 19/24 hvor det ble vedtatt at Veronica Jørgensen, som trer ut, skal erstattes av Kjell Løkke fra Råde kommune.

John Thune ble gjenvalgt og Kristia Svendsen ble gjenvalgt som nestleder. Dette valget har ikke sikret kjønnsbalanse og det må foretas nytt valg. I 2023 ble Kjell Eivind Solberg, Kari Agerup og Thomas C. Archer valgt. Styremedlemmer velges for to år av gangen og det betyr at samtlige medlemmer er på valg i 2025.

Leder for valgkomitéen sender innstilling.

**Forslag til vedtak:** Ingen forslag.

5/25 Godkjenning av protokoll fra representantskapsmøte fra 27.11.2024

Møtelederen skal sørge for at det føres protokoll fra møtet. Protokollen underskrives av møtelederen og to av representantskapets medlemmer som velges ved møtets begynnelse. Protokollen følger vedlagt.

**Forslag til vedtak:** Representantskapet godkjenner protokollen fra møte 27.11.2024.

6/25 Regnskap og årsberetning for 2024

Regnskapet er bokført av regnskapsavdelingen i Sarpsborg kommune i samsvar med kommunale regnskapsprinsipper.

Revisor har avlagt en ren revisjonsberetning datert 15.05.2025.

Regnskapet viser et netto driftsresultat etter finansposter på kr 187 398 og et regnskapsmessig resultat på kr 0. Mindreforbruket, som etter styrkninger, er på kr 40 205 er i henhold til regelverket avsatt til disposisjonsfond, som per 31.12.2024 utgjør kr 1 720 129. Egenkapital er på kr 3 200 000.

Årets investeringsregnskap gjelder i sin helhet egenkapitaltilskudd til KLP og

viser et merforbruk på kr 12 228. Styret anbefaler at merforbruket skal dekkes inn i 2025 ved overføring fra drift.

Styret har i vedtak i sak 10/25 godkjent regnskapet og årsberetningen. Styret anbefaler representantskapet å fastsette årsregnskapet for 2024.

Styrets vedtak: Fremlagt regnskap og årsberetning godkjennes og oversendes til representantskapet med følgende forslag til vedtak:

Årsberetningen for 2024 tas til etterretning og årsregnskapet for 2024 fastsettes.

**Forslag til vedtak:** Årsregnskapet med revisjonsberetning og årsberetning fastsettes. Det overføres kr 12 228 fra disposisjonsfond til drift og deretter foretas overføring til investeringsregnskapet for å dekke udekket beløp fra 2024.

7/25 Orientering om drift og prognose for 2025

Selskapet har hatt en utfordrende ressurssituasjon, men situasjonen er bedret grunnet ansettelse av tre revisorer. I tidligere år var enkelte forvaltningsprosjekter satt ut til eksterne. Dette for å sikre levering, men det er ikke lenger nødvendig. Selskapet har god kapasitet i avdelingen for forvaltningsrevisjon. Kapasiteten i avdeling for regnskapsrevisjon er også bedret og overtidsbruken vil reduseres i 2026. Daglig leder jobber fortsatt operativt både med regnskaps- og forvaltningsoppdrag.

**Forslag til vedtak:** Representantskapet tar informasjon til orientering.

8/25 Orientering fra styreleder om aktuelle saker

**Forslag til vedtak:** Representantskapet tar informasjon til orientering.

9/25 Møteplan

Forslag til møte: 27, 28, eller 29. august

Rolvsøy 21.05.2025

Arne Sekkelsten leder